Here is a page extracted from Wikipedia that may contain CSS, HTML, and a lot of unformatted text.

Title: Graus
Content: Graus ye un municipio de la Comunidat Autonoma d'Aragón situato en la provincia de Uesca. Ye la capital administrativa de la comarca de Ribagorza.

La suya población ye de  habitants en una superficie de 300,41 km², con una densidat de población de  hab/km².

Cheografía 
Graus ye situau dichós unas penyas de la marguin dreita de lo río Esera a cantos de lo forcallo con lo río Isabana, a 469 metros d'altaria sobre lo livel d'a mar, a una distancia de 82 km de Uesca, la capital de la suya provincia.

La part de lo suyo termin municipal a lo sud de la sierra de Llaguarres ye la val de Sarrón.

Parla y luenga 

La luenga tradicional en Graus ye l'aragonés, en la suya variant ribagorzana local, una parla local dita grausino. Como capital d'una parzana en Ribagorza Baixa, la presencia de castellanoparlants ha estato tradicionalment mes grant que en atros lugars de Ribagorza Baixa. La presencia de castellanoparlants ha feito mes fácil que los habitants locals aprendesen antes lo castellano u se i avezasen mes. Esto explica la paradoxa que lo grausino siga mes castellanizato que atras parlas de Ribagorza Baixa mes meridionals como lo foncense u l'estadillano. La castellanización de Graus tamién ha influito en lo catalán de la val d'Isabana, (y en las parlas de transición catalán-aragonés de la parte baixa d'ixa val). En las zagueras decadas lo grausino s'ha castellanizato muito y la chent chóven que encara charra u conoixe l'aragonés no emplega muitos rasgos chenuinos que feban servir u conoixeban las cheneracions mes viellas.

Por la suya importancia como una de las capitals de Ribagorza que ha recibito part de lo exodo rural d'esta comarca, en Graus tamién bi ha catalanoparlants, orichinarios de lugarons y aldeyas mes orientals de Ribagorza.

Lo catalán ye una de las luenguas posibles ta esleyir en la ensenyanza escolar.

Historia 
Remiro I d'Aragón, primer rei aragonés, trobó muerte en 1064 cuan prebaba de conquistar Graus. Los cristianos de lo reino d'Aragón reconquerioron Graus en 1083 con Sancho Remíriz. Lo rei cedió Graus a lo monesterio de Sant Veturián pa que lo reconstruise y repoblase, atorgando importants privilechios a qui poblase Graus.

Lo rei Pero II concede a la villa o títol de mui noble y mui antiga, que conserva dica huei.

En los sieglos XVI y XVII bi ha gran explendor economico, que fa que i haiga mecenache y construcción de grans casas-palacio como las de la Plaza Mayor. N'esta epoca se construye la Basilica de Nuestra Sinyora de la Penya.

Demografía

Administración

Reparto de concellers

Alcaldes

Molimentos 
Casa de la Villa, d'estilo renaixentista.
Casa-palacio d'el Barón, d'estilo renaixentista.
Casa-palacio de los Heredia, d'estilo renaixentista encara que fue esviellata en estilo neoclasico.
Casa-palacio de los Bardaxí, d'estilo neoclasico.
Palacio de Rodrigo de Mur, d'estilo renaixentista.
Basilica de Nuestra Sinyora de la Penya, de lo sieglo XVI.

Se veiga tamén 

Ciclope de Graus.

Vinclos externos 

Pachina web oficcial municipal.
diccionario grausín.
Ficha de la población.
Poema escrito en grausino.
Toponimia de la Baja Ribagorza Occidental.

Referencias